OzLabs/hebrew-wiki-articles huggingface dataset:
רעידת האדמה במונטנה (1925)

רעידת האדמה במונטנה 1925 התרחשה ביום 27 ביוני 1925 בשעה 17:21:12 זמן מקומי. מוקד הרעידה היה ליד העיר טאונסנד . גודלה היה 6.9 בסולם גלי השטח. העוצמה הסייסמית המקסימלית הייתה IX (אלים) בסולם רוסי-פורל ונצפתה בסמוך לאפיצנטר. 3 שעות לאחר הרעידה העיקרית, נרשמה רעידת עוקבת חזקה בעוצמה לא ידועה שגרמה אף היא לנזק<ref name=":0"></ref>.
Three Forks הנמצאת בעמק קלארקסטון בסמוך למוקד הרעידה.]]
מוקד הרעידה היה בתוך עמק (עמק קלארקסטון) המוקף בהרים בעלי מסלע מתקופת המזוזואיקון ואשר מוגבל במזרח על ידי העתק פוסט מִיוקני שעל מישורו ככל הנראה התרחשה רעידת האדמה. מכיוון שמדרום לאפיצנטר נמצאים מישורים וולקניים בעלי סלעים בצפיפות גבוהה מאד, הרעידה הורגשה בעיקר מצפון, ממערב וממזרח לאפיצנטר במדינות אורגון, איידהו, וויומינג, ווושינגטון בארצות הברית ופרובינציות קולומביה הבריטית, ססקצ'ואן ואלברטה שבקנדה, וכמעט לא הורגשה במדינות שמדרום למונטנה<ref name=":0" />. המפה האיזוסייסמית ששורטטה לרעידת האדמה הזו, אכן מראה ניחות גדולה מאד של העוצמה הסייסמית לכיוון דרום<ref></ref>.

למרות גודל רעידת האדמה, לא היו מקרי מוות עקב שעת ההתרחשות בשעות בין הערביים כשבתי הספר והכנסייה שנהרסה ריקים<ref name=":0" />, והיות האזור מיושב בדלילות. הנזק לרכוש לא עלה על 150,000 דולר<ref name=":1"></ref>. עיקר ההרס נגרם למבני בתי ספר וכנסייה בעמק שנבנו מלבנים<ref name=":0" />. מבנים אחרים בעלי עמידות טובה יותר, כמו בטון מזוין, לא נפגעו כלל, פרט לקריסת ארובות. מפולות סלעים גרמו לניתוק המסילה הצפון הפסיפית בסמוך לנהר המיזורי<ref></ref>, ולהפסקה זמנית של תנועת הרכבות באזור<ref name=":1" /><ref name=":0" />. שינויים בנביעת מעיינות נצפו באזור העמק: חלקם הפסיקו לנבוע, וחלק אחר הגבירו את הנביעה. מי בארות נעכרו<ref name=":0" />.

רעידת אדמה בגודל כזה במרכז היבשת, ובמרחק רב מגבול בין לוחות טקטוניים אינה שכיחה ביותר, אך מאז תחילת המאה התרחשו במונטנה 12 רעידות אדמה בגודל שבין 6 ל-7 ורעידת אדמה אחת מעל מגניטודה 7, זו האחרונה הקרויה Hebgen Lake התרחשה בשנת 1959 <ref></ref>. רעידות אלה מיוחסות לחגורה סיסמית המכונה Intermountain Seismic Belt, שמשתרעת דרך מערב מונטנה, מאזור אגם פלטהד בפינה הצפון מערבית של המדינה ועד לאזור הפארק הלאומי ילוסטון, בו נפגשים הגבולות של מונטנה, איידהו ו-וויומינג<ref></ref>.

== ראו גם ==
* רשימת רעידות אדמה במונטנה 

== הערות שוליים ==

קטגוריה:רעידות אדמה ב-1925
קטגוריה:ארצות הברית: רעידות אדמה
קטגוריה:מונטנה: היסטוריה
קטגוריה:1925 בארצות הברית
עסקת חילופי אסירים

שבויי מלחמה מצבא צפון קוריאה מוחזרים אליה במהלך מלחמת קוריאה על ידי ארצות הברית .]]
עסקת חילופי אסירים או עסקת חילופי שבויים היא עסקה בין צדדים מנוגדים בסכסוך לשחרור שבויי מלחמה, מרגלים, בני ערובה. לעיתים, גופות מתות מעורבות בעסקאות כאלו.<ref></ref>

== אמנות ז'נבה ==
על פי אמנות ז'נבה, אסירים שאינם יכולים לתרום למאמץ המלחמתי בגלל מחלה או מוגבלות זכאים לחוזר לארץ מולדתם. ללא קשר למספר האסירים שהתנאי חל עליהם; כוח המעצר אינו רשאי לסרב לבקשה.

באמנת ז'נבה השלישית בשנת 1929, כלל זה עוגן בסעיפים 68 עד 74, ובנספח. אחת מעסקאות החילופים הגדולות ביותר נוהלה על ידי הצלב האדום הבינלאומי במהלך מלחמת העולם השנייה בתנאים אלה.<ref></ref> באמנת ז'נבה הרביעית בשנת 1949, כלל זה עוגן בסעיפים 109 עד 117.

במלחמת העולם השנייה ביוגוסלביה נרשם מאבק אכזרי בין הכוחות המזוינים של הרייך השלישי לבין הפרטיזנים בראשות הקומוניסטים. למרות זאת, שני הצדדים ניהלו משא ומתן על חילופי שבויים כמעט מאז תחילת הלחימה. בנסיבות יוצאות דופן, המגעים המוקדמים הללו התפתחו להסכם חליפין רשמי, שבמרכזו יצירת אזור נייטרלי, אולי היחיד באירופה הכבושה, שבו הוחלפו אסירים באופן קבוע עד סוף אפריל 1945, והצילו אלפי נפשות.<ref>Gaj Trifković, "Making Deals with the Enemy: Partisan-German Contacts and Prisoner Exchanges in Yugoslavia, 1941–1945" in: Global War Studies 01/2013; 10(2):6–37.</ref>

== ראו גם ==
* הסגרה
* רשימת חילופי שבויים ישראלים

==קישורים חיצוניים==

== הערות שוליים ==

קטגוריה:שבויי צבא
מורל (פסיכולוגיה)

מורל (צרפתית: esprit de corps, רוח החיילים) היא יכולתם של חברי הקבוצה לשמור על אמונם במוסד או במטרה, במיוחד לנוכח התנגדות או קושי. מנהיגים ודמויות סמכותיות רואים במורל שיפוט ערכי גנרי של כוח הרצון, הצייתנות והמשמעת העצמית של קבוצה שהוטלו עליה תפקידים על ידי ממונה. הסוציולוג אלכסנדר ה' לייטון הגדיר מורל כ"(ה)יכולת של קבוצת אנשים להתאחד בהתמדה ובעקביות במאמץ להשגת מטרה משותפת".<ref>Alexander H. Leighton, Human Relations in a Changing World: Observations on the Uses of the Social Sciences (1949)</ref> המורל חשוב בצבא, שכן הוא משפר את לכידות היחידה. מורל גבוה מרחיק את הסיכוי שיחידה תוותר על ביצוע משימתה או כניעה. מורל מוערך בדרך כלל ברמה הקולקטיבית, ולא ברמה האינדיבידואלית, ובזמן מלחמה חשוב מאד גם המורל האזרחי.

== הגדרה ==
מומחים להיסטוריה צבאית לא הסכימו על הגדרה מדויקת של "מורל". הערותיו של קלאוזביץ בנושא תוארו על ידי חוקרים מודרניים כ"עמומות במכוון". ג'ורג' פרנסיס רוברט הנדרסון, קצין צבא בריטי וסופר צבאי שכתביו היו נפוצים בתקופה שלפני מלחמת העולם הראשונה, ראה את המורל כקשור לאינסטינקט של שימור עצמי. אינסטינקט זה גורם ללוחם בשדה הקרב לרצות לשמור על עצמו ולהימלט, אך המורל מסייע לדכא את הדחף הזה בשל "הפחד המוסרי לחזור אחורה", כדבריו. במילים אחרות, הנכונות להילחם מתחזקת על ידי תחושת חובה חזקה. הנדרסון כתב:
וועדת סאות'בורן , שפעלה בשנים 1918 - 1919 ודנה בארגון מחדש של הודו, דנה גם בהלם קרב. על פי עדותו של קולונל ג'ון פרדריק צ'ארלס פולר, המורל הוא "האיכות הנרכשת על ידי כוחות מאומנים מאוד, המאזנת את ההשפעה של אינסטינקט השימור העצמי".

== מורל צבאי ==

במדעי הצבא ישנן שתי משמעויות למושג "מורל". המשמעות העיקרית היא לכידות יחידה : לכידותה של יחידה צבאית כזו ראו אחרת. המורל תלוי לעיתים קרובות מאוד ביעילותו של החייל, בבריאותו, בנוחות, בבטיחות ובאמונתו בתכלית המשימה. צבא המנהל קווי אספקה טובים, שיש לו עליונות אווירית ולכן יכול לספק כיסוי אווירי לחייליו ושיש לו מטרה ברורה יהיה בדרך כלל בעל מורל גבוה יותר מאשר צבא שאין לו את המרכיבים הללו. מבחינה היסטורית, לכוחות מיוחדים יש מורל גבוה בשל הכשרתם הייחודית וגאוות היחידה שלהם. יש לציין שבאופן כללי רוב המפקדים אינם מסתכלים על המורל של אנשים ספציפיים אלא על "רוח הלחימה" של יחידה שלמה - טייסות, חטיבות, גדודים, אוניות, וכו'.

== מורל עובדים ==
מורל העובדים הוכח כבעל השפעה ישירה על הפרודוקטיביות, והוא אחד מאבני היסוד של העסק.

== הערות שוליים ==

קטגוריה:התנהגות חברתית בבעלי חיים
קטגוריה:הנעה (פסיכולוגיה)
סמייל 2

"סמייל 2" (באנגלית: Smile 2) הוא סרט אימה על-טבעי שנכתב ובוים על ידי פארקר פין. הסרט הוא המשך רציף לאירועי "סמייל" משנת 2022, המבוסס על הסרט הקצר "" משנת 2020. בסרט מככבים נעמי סקוט, לוקאס גייג', רוזמרי דה ויט וקייל גאלנר ששב לגלם את דמותו מהסרט הקודם.

הסרט עתיד לעלות לאקרנים ב-18 באוקטובר 2024, תחת הפצת "סרטי פרמאונט".

== צוות השחקנים ==
* קייל גאלנר – ג'ואל
* נעמי סקוט
* לוקאס גייג'
* רוזמרי דה ויט

== הפקה ==
לאחר עלייתו והצלחתו בבתי הקולנוע של הסרט "סמייל" משנת 2022, במהלך ראיונות בשלהי 2022, ציין הבמאי והתסריטאי פארקר פין שעשה בכוונה סצנות אפלות ומוזרות וסוף פתוח, ובנוסף פין הביע עניין בסרט המשך פוטנציאלי תוך כדי הדברים שציין על הסרט הראשון. מאוחר יותר, ציין פין שסרט ההמשך יעקוב אחר סיפור הרקע של הישות ועל בריאתה. פין הצהיר שסרט ההמשך יהיה שונה מהראשון, ואמר: .

במרץ 2023, פין חתם עם "סרטי פרמאונט" לפיתוח סרטי אימה נוספים. באפריל 2023, ב-"CinemaCon", "פרמאונט" הכריזה על סרט המשך של "סמייל" שנכנס לקדם-הפקה, ופין חוזר כתסריטאי ובמאי. בדצמבר, לוהקה נעמי סקוט לצוות השחקנים. בינואר 2024, לוהק לוקאס גייג'. בפברואר נמסר כי קייל גאלנר שב לגלם את דמותו מן הסרט הקודם, ורוזמרי דה ויט הצטרפה לצוות השחקנים.

צילומי הסרט החלו בינואר 2024 ברחבי עמק הדסון, ניו יורק, ובמקומות כמו ניובורג, פוקיפסי, מפלי וופינגרס, אולבני וניו יורק. צילומי הסרט עתידיים להסתיים במרץ 2024.

== הפצה ==
הסרט עתיד לעלות לאקרנים ב-18 באוקטובר 2024, תחת הפצת "סרטי פרמאונט".

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי אימה מ-2024
קטגוריה:סרטים באנגלית
קטגוריה:סרטי אימה על-טבעיים אמריקאיים
קטגוריה:סרטי פרמאונט
קטגוריה:סרטים על קללות
קטגוריה:פסיכולוגיה בקולנוע
קטגוריה:סרטי המשך אמריקאיים
קטגוריה:סרטי אימה אמריקאיים
קטגוריה:סרטים אמריקאיים משנת 2024
טייבה (ג'נין)

הכפר ח'רבת אל-טייבה הוא כפר פלסטיני השוכן לצד גדר ההפרדה, החוצצת בינו לבין אום אל-פחם, כ-17 ק"מ מצפון-מערב לעיר ג'נין ושייך לנפת ג'נין.

הכפר הוקם בשנת 1948, על ידי פליטים מאום אל-פחם (בני משפחות ג'בארין, מחאמיד, אגבריה וְמחאג'נה) ומספר התושבים הוא כ-2,100 איש.

== קרקעות, חקלאות ומים ==
רוב אדמות הכפר הן הרריות והגידול העיקרי הוא זיתים.

הקמת גדר ההפרדה הצריכה הפקעה של חלק מאדמות הכפר ובין היתר גם את מגרש הכדורגל שהיה שייך לבית הספר לבנים, הצמוד לגדר ההפרדה.

== חינוך ==
בכפר טייבה יש כ-600 תלמידים ותלמידות, הלומדים בשני בתי ספר לבנים ובית ספר אחד לבנות. הלימודים בכפר הם עד כתה י"א, ואת כתה י"ב הם לומדים ביישובים סמוכים.

== תעסוקה ==
עד לבניית הגדר נהגו רוב הגברים לעבוד בתוך תחומי הקו הירוק.

== פח"ע ==
ב 4 אוקטובר 2001 ביצע צעיר תושב הכפר, נזיר חמאד, פיגוע ירי בעפולה, כשהוא מחופש לחייל צה"ל. וכתוצאה נהרגו שלושה ונפצעו שבעה-עשר. נזיר חוסל במקום. ארגון גדודי חללי אלאקצא לקח אחריות על הפיגוע.<ref></ref> <ref></ref>

== קישורים חיצוניים ==
* [http://www.palestineremembered.com/GeoPoints/Kh__al_Tayiba_4251/ar/index.html פלסטין לזיכרון - טייבה]
* 
== הערות שוליים ==

קטגוריה:נפת ג'נין
קטגוריה:הרשות הפלסטינית
קטגוריה:יהודה ושומרון
קטגוריה:אום אל-פחם
קטגוריה:יישובים שהוקמו ב-1948
ח'אלד עיסא

ח'אלד עיסא מוחמד בלאל סעיד אל-מסמארי (בערבית: خَالِد عِيْسى مُحَمَّد بِلَال سَعِيْد الْمِسْمَارِيّ, בתעתיק מדויק: ח'אלד עיסא מחמד בלאל סעיד אלמסמארי; נולד ב-15 בספטמבר 1989 בדובאי שבאיחוד האמירויות הערביות) הוא כדורגלן אמירתי המשחק בעמדת השוער בקבוצת אל-עין מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
עיסא גדל במחלקת הנוער של אל-ג'זירה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל של איחוד האמירויות הערביות בשנת 2010, ובסך הכל ערך 15 הופעות ליגה במדי המועדון.

ב-17 ביולי 2013 חתם באל-עין מליגת העל של איחוד האמירויות הערביות, ומאז חתימתו משמש כשוער הראשון של המועדון. הוא ערך למעלה מ-200 הופעות ליגה במדי המועדון.

== קריירה בינלאומית ==
ב-6 באוקטובר 2011 ערך עיסא את הופעת הבכורה שלו בנבחרת איחוד האמירויות, בהפסד 2-1 לנבחרת סין במשחק ידידות.

הוא היה חלק מסגל הנבחרת האולימפית של איחוד האמירויות בטורניר הכדורגל באולימפיאדת לונדון בשנת 2012, וערך הופעה אחת בטורניר.

בנוסף היה חלק מסגל הנבחרת הבוגרת בטורנירים גביע אסיה 2015, בו ערך הופעה אחת, וגביע אסיה 2019, בו ערך שש הופעות.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:שוערי כדורגל אמירתים
קטגוריה:כדורגלני אל-ג'זירה (אבו דאבי)
קטגוריה:כדורגלני אל-עין
קטגוריה:כדורגלני נבחרת איחוד האמירויות הערביות
קטגוריה:כדורגלנים באולימפיאדת לונדון (2012)
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:אמירתים שנולדו ב-1989
מאג'ד חסן

ימין
מאג'ד חסן (בערבית: ماجد حسن; נולד ב-1 באוגוסט 1992 בדובאי שבאיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת שארג'ה מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
חסן גדל במחלקת הנוער של שבאב אל-אהלי. הוא החל את הקריירה המקצוענית שלו בקבוצה הבוגרת של המועדון במסגרת ליגת העל של איחוד האמירויות הערביות בשנת 2010, ובסך הכל ערך 175 הופעות ליגה במדי המועדון, בהן הבקיע ארבעה שערים.

ב-1 ביולי 2022 חתם בשארג'ה מליגת העל של איחוד האמירויות הערביות.

== קריירה בינלאומית ==
ב-24 בפברואר 2012 ערך חסן את הופעת הבכורה שלו בנבחרת איחוד האמירויות, בניצחון 3-0 על נבחרת פלסטין במשחק ידידות. ב-8 בינואר 2013 הבקיע את שער הבכורה שלו בנבחרת, בניצחון 2-1 על נבחרת בחריין במסגרת גביע המפרץ לאומות.

בנוסף היה חלק מסגל הנבחרת הבוגרת בטורנירים גביע אסיה 2015, בו ערך שלוש הופעות, וגביע אסיה 2019, בו ערך שלוש הופעות גם כן.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני שבאב אל-אהלי דובאי
קטגוריה:כדורגלני א-שארג'ה
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:אמירתים שנולדו ב-1992
יאן דיביש

יאן דיביש (בצ'כית: Jan Diviš; 24 באוקטובר 1862 - 8 באוגוסט 1934) היה איש צבא צ'כי. שירת בצבא האוסטרו-הונגרי והגיע לדרגת פלדמרשל. לאחר מלחמת העולם הראשונה התגייס לצבא צ'כוסלובקיה ושימש כמפקדו הראשון.

==ביוגרפיה==
דיביש נולד בפרדוביצה ב-24 באוקטובר 1862. ב-1879 הוא התגייס לצבא האוסטרו-הונגרי. הוא למד באקדמיה הצבאית הטכנית בווינה וסיים אותה בדרגת לויטננט. הוא שרת בגדוד מהנדסים באולומואוץ. לאחר מכן הועבר לפשמישל והשתתף בבניית הביצורים על גבול האימפריה הרוסית. בהמשך הועבר לבוסניה והרצגובינה. עם פרוץ מלחמת העולם הראשונה, הוא מונה למפקד הצבאי של סרייבו. ב-1916 הוא עזב את הצבא וחזר למולדתו צ'כוסלובקיה.

בצ'כוסלובקיה הצטרף דיביש לארגון המחתרתי "מאפיה" (Maffia), אשר פעל למען עצמאות צ'כוסלובקיה מהאימפריה האוסטרו-הונגרית. ב-28 באוקטובר 1918 הכריזה צ'כוסלובקיה על עצמאות. דיביש מונה למפקד הראשון של הצבא הצ'כוסלובקי, שביומו הראשון כלל 70 איש בלבד. תוך זמן קצר הצבא גדל על בסיס יחידות צ'כוסלובקיות שערקו מהצבא האוסטרו-הונגרי. מיד עם הכרזת העצמאות, נאלצה המדינה הצעירה להתמודד עם איומים מבית ומחוץ. דיביש נאלץ לשלוח כוחות צבאיים לאכוף את השלטון הצ'כוסלובקי בחבל הסודטים שהיה מיושב בגרמנים-אתנים שהיו מעוניינים להסתפח לגרמניה. לאחר מכן נאלצו הסובייטים להיאבק עם הצבא הפולני בטשן, ועם הצבא ההונגרי בדרום סלובקיה.

במטרה להגדיל ולחזק את הצבא הצ'כוסלובקי, ממשלת צ'כוסלובקיה הגיעה להסכם עם צרפת על פיו צרפת הרכיבה משלחת צבאית לצ'כוסלובקיה. סוכם שראש המשלחת הצבאית הצרפתית ישמש גם כראש המטה הכללי הצ'כוסלובקי. ב-17 בדצמבר 1919 הפך הגנרל הצרפתי מוריס פלה לרמטכ"ל הראשון של הצבא הצ'כוסלובקי. דיביש החל למלא תפקידים בכירים במשרד ההגנה. ב-1924 הוא עזב את הצבא.

דיביש נפטר בפראג ב-8 באוגוסט 1934.

==קישורים חיצוניים==

* [http://biography.hiu.cas.cz/Personal/index.php/DIVIŠ_Jan_24.10.1862-8.8.1934 ביוגרפיה]
* [https://www.valka.cz/Divis-Jan-t64291 יאן דיביש] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:אנשי צבא אוסטרו-הונגרים במלחמת העולם הראשונה
קטגוריה:ילידי 1862
קטגוריה:נפטרים ב-1934
סי במול מז'ור

סי במול מז'ור הוא סולם מז'ורי שהטוניקה שלו היא סי במול, והוא מורכב מהצלילים סי במול, דו, רה, מי במול, פה, סול ולה. ביצירות הכתובות בסול מינור, מופיעים שני במולים ליד המפתח. הסולם המקביל שלו הוא סול מינור והסולם היחסי שלו הוא סי במול מינור.<ref></ref>

== מידע כללי ==
סולם סי במול מז'ור הוא:
: <score sound="1"> {
\override Score.TimeSignature #'stencil = ##f
\relative c' {
 \clef treble \key bes \major \time 7/4 bes4 c d es f g a bes a g f es d c bes2
 \clef bass \key bes \major
} }
</score>
* טוניקה - סי במול מז'ור
* סופרטוניקה - דו מינור
* מדיאנטה - רה מינור
* סובדומיננטה - מי במול מז'ור
* דומיננטה - פה מז'ור
* סובמדיאנטה - סול מינור
* טון מוביל - אקורד מוקטן מתו לה

כלי טרנספוזיציה רבים מכוונים לסולם סי במול מז'ור, כולל קלרינט, חצוצרה, סקסופון טנור וסקסופון סופרן. כתוצאה מכך, סולם סי במול מז'ור הוא אחד הסולמות הפופולריים ביותר עבור יצירות הכתובות לתזמורת כלי נשיפה.

== היסטוריה ==
סימפוניה מס' 98 של יוזף היידן מזוהה לעיתים קרובות כסימפוניה הראשונה שנכתבה בסולם זה, והיא כוללת קטעי חצוצרה וטימפני. עם זאת, אחיו, מיכאל היידן, כתב עוד קודם לכן סימפוניה בסולם סי במול מז'ור, היא סימפוניה מס' 36. אף על פי כן, יוזף היידן עדיין מקבל את הקרדיט על כתיבת תפקיד הטימפני בסולם סי במול מז'ור, עם סימני היתק ליד המפתח שמתאימים לסולם פה מז'ור (במקום לבצע טרנספוזיציה עם סימני היתק שמתאימים לדו מז'ור).<ref>H. C. Robbins Landon, Haydn Symphonies, London: British Broadcasting Corporation (1966): 57</ref> מהדורות רבות של תווי היצירה אינן משתמשות כלל בסימני היתק ליד המפתח, ומציינות את הכלי כ"טימפני ב-B♭-F".

== יצירות בולטות שנכתבו בסולם ==
* יוהאן סבסטיאן באך
** הקונצ'רטו הברנדנבורגי מספר 6
* יוזף היידן
** סימפוניה מס' 85, סימפוניה מס' 98, סימפוניה מס' 102
** רביעיות מיתרים אופוס 76
* וולפגנג אמדאוס מוצרט
** סימפוניה מס' 2, סימפוניה מס' 5, סימפוניה מס' 24, סימפוניה מס' 33
** קונצ'רטו מס' 6, קונצ'רטו מס' 15, קונצ'רטו מס' 18, קונצ'רטו מס' 27
** סונטה לפסנתר מס' 3ֿ, סונטה לפסנתר מס' 13, סונטה לפסנתר מס' 17
* לודוויג ואן בטהובן
** קונצ'רטו מס' 2
** הסימפוניה הרביעית
** הפוגה הגדולה
** סונטה לפסנתר מס' 11
** סונאטה מס' 29 (האמרקלאוויר)
* פרנץ שוברט
** אימפרומפטו אופוס 142 מס' 3
** סימפוניה מס' 2, סימפוניה מס' 5
* פרדריק שופן
** מזורקה אופוס 7 מס' 1
** פרלוד אופוס 28 מס' 21
** פולונז אופוס 71 מס' 2
* רוברט שומאן
** סימפוניה מס' 1
* יוהנס ברהמס
** קונצ'רטו לפסנתר מס' 2
* סרגיי פרוקופייב
** סימפוניה מס' 5
** קונצ'רטו מס' 4
** סונטה לפסנתר מס' 7

== קישורים חיצוניים ==

== הערות שוליים ==

קטגוריה:סולמות במוזיקה
פוטיס יואנידיס

פוטיס יואנידיס (ביוונית: Φώτης Ιωαννίδης; נולד ב-10 בינואר 2000 בחלקיס שביוון) הוא כדורגלן יווני המשחק בעמדת החלוץ בקבוצת פנאתינאיקוס מליגת העל היוונית ובנבחרת יוון.

== קריירת מועדונים ==
יואנידיס גדל במחלקות הנוער של אולימפיאקוס חלקידה ולבדיאקוס. הוא החל את הקריירה המקצוענית שלו בקבוצה הבוגרת של לבדיאקוס במסגרת ליגת העל היוונית, ובסך הכל ערך 41 הופעות ליגה במדי המועדון, בהן הבקיע ששה שערים.

ב-10 באוגוסט 2020 חתם יואנידיס על חוזה לארבע שנים בפנאתינאיקוס מליגת העל היוונית. בשלוש העונות הראשונות שלו במועדון ערך 85 הופעות ליגה, בהן הבקיע 15 שערים.

== קריירה בינלאומית ==
ב-24 בספטמבר 2022 ערך יואנידיס את הופעת הבכורה שלו בנבחרת יוון, בהפסד 1-0 לנבחרת קפריסין במסגרת ליגת האומות 2022/2023.

== תארים ==
;פנאתינאיקוס
* הגביע היווני (1): 2021/2022

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני לבדיאקוס
קטגוריה:כדורגלני פנאתינאיקוס
קטגוריה:כדורגלני נבחרת יוון
קטגוריה:ילידי 2000
נאיר טיקניזיאן

נאיר אוגנסוביץ' טיקניזיאן (ברוסית: Наир Оганесович Тикнизян, בארמנית: Նաիր Հովհաննեսի Տիկնիզյան; נולד ב-12 במאי 1999 בסנקט פטרבורג שברוסיה) הוא כדורגלן ארמני-רוסי המשחק בעמדת המגן הימני בקבוצת לוקומוטיב מוסקבה מליגת העל הרוסית ובנבחרת ארמניה.

== קריירת מועדונים ==
טיקניזיאן גדל במחלקות הנוער של פאקל סנקט פטרבורג, קולומיאגי סנקט פטרבורג, לוקומוטיב-פרימורסקי סנקט פטרבורג וצסק"א מוסקבה. הוא ערך 34 הופעות ליגה במדי הקבוצה הבוגרת של צסק"א מוסקבה במסגרת ליגת העל הרוסית, בהן הבקיע שני שערים.

ב-20 בינואר 2020 הושאל טיקניזיאן לאוונגרד קורסק מהליגה הרוסית הראשונה. הוא ערך שתי הופעות ליגה במדי המועדון במהלך תקופת ההשאלה.

ב-4 באוגוסט 2021 חתם טיקניזיאן על חוזה לחמש שנים בלוקומוטיב מוסקבה מליגת העל הרוסית. ב-15 באוגוסט ערך את הופעת הבכורה שלו במועדון, בתיקו 1-1 נגד זניט סנקט פטרבורג במסגרת המחזור הרביעי בליגה לעונת 2021/2022.

== קריירה בינלאומית ==
טיקניזיאן היה חלק מסגל נבחרת רוסיה עד גיל 21 בטורניר אליפות אירופה עד גיל 21 בשנת 2021.

ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024. ב-19 ביוני 2023 הבקיע את שער הבכורה שלו בנבחרת, בניצחון 2-1 על נבחרת לטביה במסגרת מוקדמות יורו 2024.

== קישורים חיצוניים ==

== הערות שוליים ==

קטגוריה:כדורגלנים ארמנים
קטגוריה:מגני כדורגל ארמנים
קטגוריה:כדורגלנים רוסים
קטגוריה:מגני כדורגל רוסים
קטגוריה:סנקט פטרבורג: כדורגלנים
קטגוריה:כדורגלני צסק"א מוסקבה
קטגוריה:כדורגלני אוונגרד קורסק
קטגוריה:כדורגלני לוקומוטיב מוסקבה
קטגוריה:כדורגלני נבחרת ארמניה
קטגוריה:ארמנים שנולדו ב-1999
קטגוריה:רוסים שנולדו ב-1999
Locked Away

"Locked Away" הוא סינגל של הלהקה האמריקאית, רוק סיטי , בשיתוף פעולה עם הזמר האמריקאי אדם לוין. השיר יצא ב-29 ביוני 2015 בהוצאת חברות התקליטים קימוסבי רקורדס ו-RCA רקורדס.<ref></ref> השיר מופיע כסינגל המוביל באלבום האולפן הראשון של רוק סיטי, What Dreams Are Made Of. השיר נכתב על ידי סירקט, ד"ר לוק, רוק סיטי וטוני טניל, והופק על ידי סירקט וד"ר לוק.

נכון לספטמבר 2023, השיר הושמע למעלה ממיליארד פעמים ביוטיוב,<ref></ref><ref></ref> ולמעלה מ-881 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|3× פלטינה
|210,000
|-
!אוסטריה (IFPI Austria)
|זהב
|15,000
|-
!בלגיה (BEA)
|פלטינה
|20,000
|-
!קנדה (Music Canada)
|2× פלטינה
|160,000
|-
!דנמרק (IFPI Danmark)
|2× פלטינה
|180,000
|-
!גרמניה (BVMI)
|פלטינה
|400,000
|-
!איטליה (FIMI)
|4× פלטינה
|200,000
|-
!מקסיקו (AMPROFON)
|3× פלטינה
|180,000
|-
!ניו זילנד (RMNZ)
|פלטינה
|15,000
|-
!נורווגיה (IFPI Norway)
|פלטינה
|40,000
|-
!פולין (ZPAV)
|4× פלטינה
|80,000
|-
!ספרד (PROMUSICAE)
|פלטינה
|40,000
|-
!שוודיה (GLF)
|3× פלטינה
|120,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי סירקט
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירי לפידים
קטגוריה:שירי דאנסהול
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת קימוסבי רקורדס
פרנצישק סמוגלביץ'

פרנצישק סמוגלביץ (בליטאית: Pranciškus Smuglevičius; 6 באוקטובר 1745 – 18 בספטמבר 1807) היה שרטט וצייר פולני-ליטאי. סמוגלביץ' נחשב למייסד האמנות הליטאית בעידן המודרני. <ref>McLachlan, Gordon (2008). Lithuania. Bradt Travel Guides. p. 40.</ref> הוא היה מבשר ההיסטוריציזם בציור הפולני. הוא גם היה מייסד בית הספר לאמנות בווילנה, תלמידיו הבולטים היו יאן רוסטם, יאן קשישטוף דמל, גספר בורובסקי ויוזף אולשקייביץ'. <ref>Ryszkiewicz, Andrzej (1999–2000). "Franciszek Smuglewicz". Polski Słownik Biograficzny (in Polish). Vol. 39. Warszawa-Kraków: Polska Akademia Nauk. pp. 374–378.</ref> אביו לוקאש סמוגלביץ' ואחיו אנטוני היו גם הם ציירים.

== ביוגרפיה ==
קרב חוטיין, 1673]]
פרנצישק סמוגלביץ' נולד בוורשה כבן של לוקאש סמוגלביץ', <ref>Edward Rastawiecki. Słownik malarzów polskich, tudzież obcych w Polsce osiadłych lub czasowo w niéj przebywających. Vol. 2. 1851. p. 171</ref> ורגינה אולסינסקה. אמו, הייתה אחייניתו של הצייר סימון צ'כוביץ' .<ref>Mariusz Karpowicz. "Krakowskie obrazy Szymona Czechowicza". Rocznik Krakowski. Vol. 56 (1990). p. 131</ref> את צעדיו הראשונים כצייר עשה בבית המלאכה המשותף של אביו וצ'כוביץ בוורשה. בשנת 1763 נסע פרנצישק לרומא, שם החל בלימודי אמנויות יפות בהדרכתו של אנטון פון מרון. הוא שהה ברומא במשך 21 שנים, שם אימץ את הסגנון הנאו-קלאסי.

בשנת 1765 הוא קיבל מלגה מלכותית ממלך פולין סטניסלב פוניאטובסקי והתקבל לאקדמיית סנט לוקאס. כקולגה של וינצ'נזו ברנה הוא השתתף בקטלוג חפצים עתיקים. ב-1784 חזר לוורשה, שם ייסד בית ספר משלו לאמנויות יפות, שהקדים את האקדמיה לאמנויות יפות בוורשה.
[[אסתר ואחשוורוש, 1778]]
סמוגלביץ' היה קלאסיקן, בהשפעה חזקה של הבארוק הפולני. כנציג בולט של ציירים היסטוריים, ז'אנר ששלט באמנויות היפות של פולין לאורך המאה ה-19. בסביבות 1790 החל לעבוד על סדרת סקיצות וליטוגרפיות בהשראת ההיסטוריה של האומה הפולנית מאת אדם נרוסביץ'. אף שמעולם לא הסתיימה, סדרה זו זכתה לפופולריות רבה.

בשנת 1797 עבר לווילנה, שם הפך למייסד ולדקאן הראשון של המכון לרישום וציור באקדמיה לאמנויות של וילנה.

בשנת 1801 הוא צייר ציורי תקרה אלגוריים עבור הצאר פאבל הראשון בארמון הקיסרי החדש שלו, טירת מיכאילובסקי, בסנקט פטרבורג, שתוכנן גם על ידי ברנה. <ref>August von Kotzebue, The Most Remarkable Year in the Life of Augustus von Kotzebue, London,(1802). Vol III, pp. 60, 68 and 80.</ref>

הוא היה מורה לציירים פולנים-ליטאים שהתמסר לציורים היסטוריים בשנות חייו האחרונות. הוא הביא לליטא רעיונות קלאסיים והשקפות של קלאסיציזם נאור. הוא צייר את חיי היומיום ואת האדריכלות של וילנה בצורה מציאותית. עבודותיו עזרו בשחזור של הארמון המלכותי של ליטא בווילנה.
[[ונוס ומרס]]
הוא נקבר בווילנה בבית הקברות ראסוס אבל המיקום המדויק אינו ידוע.

== קישורים חיצוניים ==

== הערות שוליים ==

קטגוריה:ציירים ליטאים
קטגוריה: ציירים פולנים
קטגוריה:ילידי 1745
קטגוריה:נפטרים ב-1807
Stereo Hearts

"Stereo Hearts" הוא סינגל של קבוצת הראפ רוק האמריקאית ג'ים קלאס הירוז בשיתוף פעולה עם הזמר האמריקאי אדם לוין. השיר יצא ב-14 ביוני 2011, כסינגל המוביל מתוך אלבום האולפן החמישי של ג'ים קלאס הירוז, The Papercut Chronicles II.<ref></ref> השיר נכתב על ידי טרווי מקוי, סטרלינג פוקס, עמר מאליק, בני בלנקו, אדם לוין ורובופופ, והופק על ידי בני בלנקו ורובופופ.

נכון לספטמבר 2023, השיר הושמע למעלה מ-757 מיליון פעמים ביוטיוב,<ref></ref> ולמעלה מ-1.1 מיליארד פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|3× פלטינה
|210,000
|-
!קנדה (Music Canada)
|3× פלטינה
|240,000
|-
!איטליה (FIMI)
|פלטינה
|70,000
|-
!מקסיקו (AMPROFON)
|זהב
|30,000
|-
!ניו זילנד (RMNZ)
|פלטינה
|15,000
|-
!שוודיה (GLF)
|2× פלטינה
|80,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|5× פלטינה
|5,000,000
|-
! colspan="3" |סטרימינג
|-
!דנמרק (IFPI Danmark)
|פלטינה
|100,000
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירים באנגלית
קטגוריה:שירים על כאב לב
קטגוריה:שירים על מוזיקה
קטגוריה:סינגלים שהגיעו למקום הראשון במצעד הבין-לאומי של מדיה פורסט
מרטין אלטס

מרטין אלטס (1907 - 5 ביולי 1971) היה שופט בית הדין הארצי לעבודה.

נולד בבוקובינה, שם סיים לימודיו בתיכון ועשה תואר מוסמך במשפטים. עבר לפירנצה שבאיטליה שם קיבל בשנת 1930 תואר ד"ר למשפטים. בשנת 1944 עלה לארץ עם בני משפחתו.

בשנת 1948 החל לעבוד באגף האפוטרופוס הכללי במשרד המשפטים. בשנת 1954 מונה לסגן ראשון של פרקליט המדינה, והחל משנת 1962 כיהן כממונה על המחלקה האזרחית בפרקליטות המדינה. עם הצטרפות מדינת ישראל לוועידת האג לחוק הבינלאומי הפרטי ב-1964, ייצג אלטס את מדינת ישראל בוועידה. באוגוסט 1969 מונה לשופט בבית הדין הארצי לעבודה. בין היתר ישב בהרכב בראשות נשיא בית הדין צבי בר-ניב שהגדיר את מוסד ה'ידועים בציבור' בהקשר של הביטוח הלאומי.

נפטר ב-5 ביולי 1971 ונקבר בגבעת שאול בירושלים.

==קישורים חיצוניים==
* [https://judgescv.court.gov.il/578284ba-645e-e811-8105-0050568a6817מרטין-אלטס מרטין אלטס] באתר הרשות השופטת

==הערות שוליים==

קטגוריה:שופטי בית הדין הארצי לעבודה
קטגוריה:עובדי פרקליטות המדינה
קטגוריה:בוגרי אוניברסיטאות באיטליה
קטגוריה:יהודים הקבורים בהר המנוחות
קטגוריה:ישראלים שנולדו ב-1907
קטגוריה:ישראלים שנפטרו ב-1971
ישיבת שערי ציון

ישיבת שערי ציון היא ישיבה בירושלים שאת הקמתה יזם הרב בן ציון מאיר חי עוזיאל. מלבד לימודי התלמוד וההלכה למדו בישיבה גם תנ"ך ומחשבת ישראל, וכן שחיטה וכתיבת סת"ם. בישיבה זו הייתה תוכנית מצומצמת ללימוד מקצועות חול (מתמטיקה ומדעי הטבע). הישיבה קלטה בעיקר תלמידים מעולי עדות המזרח. בוגרים רבים של הישיבה נסמכו לרבנות ושימשו כרבנים ודיינים בקהילות בישראל ובעולם. הישיבה שכנה בשכונת נחלת שבעה.

בין הלומדים בישיבה זו היו הרבנים שלום קלזאן ומרדכי שרעבי.
==צוות הישיבה (חלקי)==
* נשיא הישיבה: הרב בן ציון מאיר חי עוזיאל
* ראש הישיבה: הרב אליעזר ולדינברג, החל משנת ה'ת"ש
* הרב עמרם אבורביע - לימים רב העיר פתח תקווה
* הרב עזרא הדאיה - לימים רב העיר בית שמש
* הרב חיים דוד הלוי - לימים רב העיר תל אביב
* הרב שלום יצחק מזרחי - לימים חבר בית הדין הרבני הגדול
* הרב אברהם סופר
* הרב משה כהן שאולי - לימד בישיבה מתמטיקה ומדעי הטבע

==מבוגרי הישיבה==
* הרב דוד דיין - רבה של צפת. בתקופה מסוימת לימד תלמוד בישיבה
* הרב משה הדאיה - רב העיר אילת
* הרב רחמים לוי - רב שכונת נחלאות
* הרב אברהם שלם - רב בארצות הברית ובמקסיקו
* עזרא ברנע - מנהל "מכון רננות" לחזנות ומראשי הוועד להוצאה לאור של כתבי הרב עוזיאל
* ציון (יוסף) ברוך, איש בנייה, יקיר ירושלים

==קישורים חיצוניים==
*[https://tablet.otzar.org/#/b/14962/p/17/t/1695335107218/fs/C8yQZqryYgzvQWJixcJGgJtncmpheMcczrcURpKhGmCg/start/60/end/132/c/1695542401361 ישיבת שערי ציון], בתוך "אור המאיר", הרב בן ציון מאיר חי עוזיאל, באתר אוצר החכמה
* [https://www.archives.gov.il/product-page/2258170 כרוז לתרומות לישיבה ובו מטרות הישיבה] (עמ' 31), באתר ארכיון המדינה

==הערות שוליים==

שערי ציון
שערי ציון
קטגוריה:נחלאות
שערי ציון
*
קטגוריה:נחלת שבעה
דם וזהב

דם וזהב (בגרמנית: Blood & Gold) הוא סרט דרמה גרמני משנת 2023. הסרט עוסק בקבוצת חיילים ואזרחים גרמנים בשלהי מלחמת העולם השנייה, המנסים להניח את ידיהם על מטמון מטילי זהב.

הסרט הוקרן לראשונה ב-21 באפריל 2023 בפסטיבל הסרטים פנטזיה, וב-26 במאי הופץ בנטפליקס.

==עלילה==
הסרט מתרחש בגרמניה בשלהי מלחמת העולם השנייה. חייל גרמני בשם היינריך (רוברט מאזר) מקבל מכתב המודיע לו שאשתו ובנו נהרגו בהפצצה, אולם בתו שרדה והיא נמצאת בהאגן. הוא נמלט מהצבא במטרה למצוא אותה, אולם נלכד בידי קבוצת אנשי אס אס המונהגים בידי קצין פנאטי בשם פון שטרנפלד (אלכסנדר שר). אנשי האס אס תולים אותו בעוון עריקה, אולם חייו ניצלים בידי איכרה אמיצה בשם אלזה (מריה האקה), שמביאה אותו לחווה שלה, שם היא מתחבאת עם אחיה פאול (סימון רופ), הלוקה בנפשו. בינתיים, אנשי האס אס מגיעים לכפר הסמוך במטרה למצוא מטמון מטילי זהב שהוחבא בידי משפחה יהודייה אמידה שהתגוררה במקום.

==קישורים חיצוניים==
* 

קטגוריה:נטפליקס: סרטים
קטגוריה:סרטי 2023
קטגוריה:סרטי מלחמת העולם השנייה
קטגוריה:סרטים בגרמנית
קטגוריה:סרטים גרמניים
סימון צ'כוביץ'

סימון צ'כוביץ, בפולנית: Szymon Czechowicz (ביולי 1689 – 21 ביולי 1775) היה צייר פולני בולט מתקופת הבארוק, שנחשב לאחד הציירים המוכשרים ביותר של המאה ה-18 בפולין.<ref>Lucyna Sławińska – Targosz (2002). "Szymon Czechowicz. Między Wilnem a Krakowem". archiwum2000.tripod.com. Retrieved 2010-01-19.</ref> הקמתו של בית ספר לציור העניקה לו השפעה רבה על האמנות הפולנית.<ref>Wojciech Adamski (2001). Anna Jamróz; Magdalena Olkuśnik; Elżbieta Wójcik (eds.). Popularna encyklopedia powszechna (in Polish). Oficyna Wydawnicza Fogra.</ref>

== ביוגרפיה ==
הנס
הוכשר תחילה על ידי צייר החצר של פרנצישק אוסולינסקי. בשנת 1711 הוא נסע לרומא, שם התקבל לאקדמיה די סן לוקה. המורה שלו היה בנדטו לוטי.<ref name=":0">Monika Ochnio (2002). "Szymon Czechowicz". www.culture.pl.</ref> במהלך הכשרתו ברומא הוא התאמן בהעתקת יצירות של אמנים מפורסמים, כמו רפאל (עיצובי שטיחי קיר), גידו רני (הצליבה, בכנסיית סטניסלב הקדוש ברומא; טבח התמימים, גלריה לאמנות לבוב). רובנס (ישו בין הפרושים).

בשנת 1716 הוא זכה בפרס של האקדמיה עבור שניים מרישומיו, "שמשון מנצח את האריה" ו"חזרת המשלחת המנצחת".[3] עוד ברומא צייר כמה ציורי מזבח לכנסיות בפולין - חזון אנתוני הקדוש, הירידה מהצלב, הגנת אם האלוהים על קרקוב עבור כנסיית הפיאריסטים בקרקוב (1729), ועליית מרים הבתולה. עבור הקתדרלה בקיילצה (1730).

בשנת 1731 הוא חזר לפולין. בוורשה התחרה עם יוהאן סמואל מוק כדי לקבל את תפקיד צייר החצר של אוגוסטוס השני. זמן קצר לאחר מכן הפך לצייר דיוקנאות וצייר דתי נודע. בין לקוחותיו היו האצולה הפולנית והליטאית ואנשי דת רבי עוצמה. בפורטרטים שלו הוא שם דגש על הפסיכולוגיה של נושאו.

הוא עבד בורשה, קרקוב, פוזנן, פלוצק וילנה. משנת 1750 לערך, הוא השתמש בצבעים עדינים הקשורים באופן הדוק לרוקוקו.
סנט אליזבת
צ'כוביץ' הקים בית ספר משלו לציור, בו לימד ללא תשלום. חלק מציוריו הושגו כנראה על ידי תלמידיו - פרנצישק סמוגלביץ', תדיאוש קוניץ', יאן שסיסלו, יאן בוגומיל פלרש ואנטוני אלברטרנדי.

בציוריו הדתיים הוא עקב אחר דפוסי הבארוק הרומי, במיוחד קרלו מרטה, בנדטו לוטי וסבסטיאנו קונקה.<ref name=":0" />

צ'כוביץ' נפטר בשנת 1775 בוורשה ונקבר בכנסיית הקפוצ'ין.

== קישורים חיצוניים ==

== הערות שוליים ==

קטגוריה:ציירים פולנים

קטגוריה:ילידי 1689
קטגוריה:נפטרים ב-1775
משרד החוץ של ערב הסעודית

משרד החוץ של ערב הסעודית, כבמדינות אחרות בעולם, הוא המשרד האחראי לטיפול ביחסי החוץ של ערב הסעודית. המשרד אחראי על "יחסים בינלאומיים פוליטיים, תרבותיים ופיננסיים" עם מדינות אחרות. הוא הוקם בשנת 1930 בצו מלכותי שהוציא מלך ערב הסעודית עבד אל-עזיז אאל סעוד.

== היסטוריה ==
תוך כדי איחוד ממלכת נג'ד וחג'אז, אבן סעוד יצר יחסים דיפלומטיים על ידי שליחת נציגים וקבלת משלחות ממדינות שונות. ב-1926 הקים את המנהל הכללי לענייני חוץ במכה. סניף של המנהלת נפתח בג'דה. המנכ"ל הראשון לענייני חוץ היה עבדאללה בג אל דמלוג'י , שהיה גם שליט החג'אז באותה תקופה.

בשנת 1930 הוצא צו מלכותי שהקים את משרד החוץ. אבן סעוד מינה את בנו, הנסיך פייסל, לשר החוץ הראשון. ממלכת ערב הסעודית הוקמה רשמית על ידי אבן סעוד ב-1932.

בתחילה הורכב המשרד מחמש מחלקות, המשרד עצמו והמחלקות לענייני המזרח, לענייני מינהל, עניינים מדיניים ועניינים קונסולריים. המשרד החל בהקמת נציגויות דיפלומטיות בחו"ל. השגרירות הראשונה נפתחה בקהיר ב-1926 ואחריה בלונדון ב-1930. מספר השגרירויות גדל מחמש ב-1936 ל-18 ב-1951 והתרחב עוד יותר לאחר מכן.

מלבד הפסקה קצרה, הנסיך פייסל המשיך לכהן גם לאחר שמונה למלך ערב הסעודית. לאחר הירצחו ב-1975, פייסל הוחלף כשר החוץ על ידי בנו, סעוד בן פייסל אאל סעוד.

השמועה הייתה ב-2010 ששר החוץ הבא יהיה הנסיך תורכי אל-פייסל, אחיו הצעיר של סעוד, לאחר פרישתו של סעוד, מה שלא קרה.

== פקידים בכירים ==
הפקידים הבכירים במשרד הם:
{| class="wikitable"
!רשמי
! דַרגָה
|-
| פייסל בן פרחאן אאל סעוד
| שר החוץ
|-
| וואליד א' אלכריג'י 
| סגן שר החוץ
|-
| שרה אל סייד
| סגן שר החוץ לדיפלומטיה ציבורית
|-
| עאדל אל-ג'ובייר 
| שר המדינה לענייני חוץ
|}

== רשימת השרים ==
=== שרי החוץ ===
להלן רשימת שרי החוץ מאז הקמת המשרד:
{| class="wikitable"
! מספר
! תמונה
! שם
! התחלת כהונה
! סיום כהונה
! תחת המלך
|-
! 1
|75x75 פיקסלים
| פייסל בן עבד אל-עזיז אאל סעוד
| 19 בדצמבר 1930
| 22 בדצמבר 1960
| אבן סעוד (1932–1953)
סעוד (1953–1964)
|-
! 2
|75x75 פיקסלים
| איברהים בן עבדאללה אאל סוואייל 
| 22 בדצמבר 1960
| 16 במרץ 1962
| סעוד (1953–1964)
|-
! 3
|75x75 פיקסלים
| פייסל בן עבד אל-עזיז אאל סעוד
| 16 במרץ 1962
| 25 במרץ 1975
| סעוד (1953–1964)
פייסל בן עבד אל-עזיז אאל סעוד (1964–1975)
|-
! 4
|75x75 פיקסלים
| סעוד בן פייסל אאל סעוד
| 13 באוקטובר 1975
| 29 באפריל 2015
| חאליד (1975–1982)
פאהד (1982–2005) עבדאללה (2005–2015) סלמאן (2015–2015)
|-
! 5
|76x76 פיקסלים
| עאדל אל-ג'ובייר 
| 29 באפריל 2015
| 27 בדצמבר 2018
| סלמאן (2015-הווה)
|-
! 6
|75x75 פיקסלים
| איברהים עבדולעזיז אאל אסף 
| 27 בדצמבר 2018
| 23 באוקטובר 2019
| סלמאן (2015-הווה)
|-
! 7
|75x75 פיקסלים
| פייסל בן פרחאן אאל סעוד
| 23 באוקטובר 2019
|
| סלמאן (2015-הווה)
|-
|}

== מבנה ==
המשרד נמצא בריאד במבנה שתוכנן על ידי הנינג לארסן. הוא משלב סגנונות עממיים ומונומנטליים של אדריכלות אסלאמית. לארסן קיבל את פרס אגא חאן לאדריכלות בשנת 1989 על עיצוב הבניין.<ref name="design"></ref>

המבנה נבנה בשנת 1984, ומורכב מחדרי ישיבות ותפילה, ספרייה ואולם אירועים.<ref name="arch"></ref> מבחוץ נראה המבנה כמבצר שנחצב מחתיכת אבן אחת.

== קישורים חיצוניים ==

== הערות שוליים ==

קטגוריה:משרדי חוץ
קטגוריה:ערב הסעודית: יחסי חוץ
קטגוריה:ממשלת ערב הסעודית
יאן קשישטוף דמל

יאן קשישטוף דמל, בפולנית: Jan Krzysztof Damel (1780 - 30 באוגוסט 1840) היה אמן נאו-קלאסיסטי פולני בתקופת חלוקות פולין, הקשור עם בית הספר לאמנות באוניברסיטת וילנה.<ref>Elżbieta Wojtałowa, Barbara Małkiewicz, Halina Blak (2001). Polish painting of the 19th century. Muzeum Narodowe w Krakowie (National Museum, Kraków). </ref><ref>Jan Krzysztof Damel. 1975. Original from the University of Michigan, Digitized 17 Aug 2010 – via Google Books</ref><ref>Władysława Jaworska (1995). Jan Krzysztof Damel</ref>

== ביוגרפיה ==
קרב וינה, 1683
נולד במיטאו, דוכסות קורלנד וסימגליה {לטביה), למד אמנות באוניברסיטת וילנה אצל יאן רוסטם ופרנצישק סמוגלביץ', וקיבל תואר ב-1809.

הוא התגורר בווילנה עד שהוא גורש לסיביר בשנת 1820.

עם שחרורו התגורר בסנט פטרבורג ובמינסק.

הוא נחשב לאחד האמנים ההיסטוריים הבולטים בז'אנר הנאו-קלאסיציסטי שפעלו בבלארוס..<ref>Anniversaries of Great Personalities and Important Events (1979-1980)" (PDF). UNESCO.</ref><ref>Dietrich Beyrau, Rainer Lindner (2001). Handbuch der Geschichte Weissrusslands (in German). Vandenhoeck & Ruprecht. p. 124.</ref>

עבודותיו כוללות ציורים של אירועים היסטוריים (מרד קושצ'יושקו, צבא נפוליאון בווילנה, מותו של אולריך פון יונגינגן במהלך קרב גרונוולד וקרב וינה), דיוקנאות, רישומים ויצירות דתיות. בין תלמידיו המצליחים היה מיכל קולשה.

== קישורים חיצוניים ==

== הערות שוליים ==

קטגוריה:ציירים פולנים

קטגוריה:ילידי 1780
קטגוריה:נפטרים ב-1840
מניפסט האינטלקטואלים האנטי-פשיסטים

[[בנדטו קרוצ'ה]]
מניפסט האינטלקטואלים האנטי-פשיסטים (באיטלקית: Manifesto degli intellettuali antifascisti; ידוע גם בשם Antimanifesto) פורסם ב-1 במאי 1925 בכתבי העת Il Mondo<ref>Salvatore Guglielmino, Hermann Grosser, Il sistema letterario. Guida alla storia letteraria e all'analisi testuale: Novecento; cit. p. 347, Casa Editrice G. Principato S.p.A., 1989.</ref><ref>Salvatore Guglielmino, Hermann Grosser, op. cit. p. 350.</ref> ו-Il Popolo.<ref></ref> המניפסט נכתב על ידי בנדטו קרוצ'ה בתגובה למניפסט האינטלקטואלים הפשיסטים של ג'ובאני ג'נטילה.

המניפסט פורסם במתכוון ביום הפועלים הבינלאומי, כאנטיתזה לפרסום המניפסט הפשיסטי, ב-21 באפריל (ה-Natale di Roma) המציין לפי המסורת את ייסוד הרפובליקה הרומית בידי רמוס ורומולוס. היוזמה לבקש מקרוצ'ה לחבר את המניפסט נעשתה על ידי ג'ובאני אמנדולה במכתב ששלח לו ב-20 באפריל 1925.<ref>Carteggio Croce-Amendola, Napoli, Istituto italiano per gli studi storici, 1982</ref>

במניפסט נכתב בין השאר:

== חותמים ==
החותמים הראשונים על המניפסט שפורסם ב-1 במאי ב-Il Popolo היו:

שתי רשימות ארוכות יותר של חותמים פורסמו ב-10 במאי וב-22 במאי. בהם נכללו: 
* אאוג'ניו מונטאלה
* בפו לוי
* ג'וזפה לוי
* גאטנו מוסקה
* ויטו וולטרה

== ראו גם ==

* מניפסט האינטלקטואלים הפשיסטים
* הפשיזם הנצחי

== העורות שוליים ==

קטגוריה:פשיזם
המטה הכללי האוסטרו-הונגרי

מבנה המטה הכללי ב[[רינגשטראסה, וינה]]
המטה הכללי הקיסרי והמלכותי (בגרמנית: k.u.k. Generalstab, בהונגרית: Cs. es K. Vezérkar) היה המטה הכללי של הצבא האוסטרו-הונגרי, שפעל בין 1867–1918.

==ארגון==
בעקבות הפשרה האוסטרו-הונגרית של 1867, הפכה האימפריה האוסטרית לממלכה דואלית. פרנץ יוזף הראשון הפך במקביל לקיסר אוסטריה ולמלך הונגריה. במסגרת פשרה זו, הצבא האוסטרו-הונגרי היה מחולק לשלושה צבאות נפרדים: הצבא המשותף, שחייליו גויסו מכל רחבי האימפריה, הלנדווהר הקיסרי והמלכותי, שחייליו גויסו משטחי אוסטריה, וההונבד המלכותי, שגויס משטחי הונגריה. בעתות שלום, הקשר בין שלושת הצבאות היה קלוש, אולם בעתות מלחמה הם היו אמורים לפעול כגוף אחד.

הקיסר שימש כמפקד העליון של כל שלושת הצבאות. המטה הכללי נועד לרכז את פעילות כל שלושת הצבאות, והיה אחראי על הכנת תוכניות צבאיות וביצוען. באופן רשמי, ראש המטה הכללי היה כפוף למשרד המלחמה, שהיה אחד משלושת המשרדים היחידים שהיו משותפים לשתי הממלכות (יחד עם משרד האוצר ומשרד החוץ). עם זאת, ראש המטה הכללי הוגדר כיועצו הצבאי העליון של הקיסר, ולפיכך נהנה מגישה ישירה אליו. עובדה זו אפשרה לו לעקוף את הוראות שר המלחמה באמצעות הוראות מהקיסר עצמו.

עד 1896, התקיים במקביל למטה הכללי מטה נוסף בשם "מטה הארטילריה" אשר היה אחראי על תפקוד חיל התותחנים. מטה זה פעל בצורה עצמאית ולא היה כפוף למטה הכללי.

עם פרוץ מלחמת העולם הראשונה, ויתר הקיסר פרנץ יוזף על תפקידו כמפקד העליון, והעביר אותו לידי הארכידוכס פרידריך, דוכס טשן. כאשר הארכידוכס קרל עלה לשלטון, הוא נטל לעצמו מחדש את תפקיד המפקד העליון. עם סיום המלחמה הוא ויתר על התפקיד כדי שלא יאלץ לחתום על הסכם הכניעה שסיים את המלחמה. את מקומו בתפקיד מילא הרמן קבש.

==שירות==
במטה הכללי שירתו קצינים זוטרים רבים בתפקידים שונים. השירות במטכ"ל נחשב למובחר מאוד, והקצינים המשרתים נדרשו להוכיח לפני כן שירות יעיל ואיכותי, כמו גם ציונים טובים בבתי הספר הצבאיים. קצינים המשרתים במטכ"ל לבשו מדים מיוחדים שהבדילו אותם משאר חיילי הצבא. בוגרי המטכ"ל שובצו לאחר מכן במגוון תפקידים בכירים.

==ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| 105x105 פיקסלים || פרנץ פון יון || 1867 || 1869
|-
| || יוזף פון גלינה || 1869 || 1874
|-
| 105x105 פיקסלים || פרנץ פון יון || 1874 || 1876
|-
| 105x105 פיקסלים || אנטון פון שנפלד || 1876 || 1881
|-
| 105x105 פיקסלים || פרידריך פון בק-רז'יקובסקי || 1881 || 1906
|-
| 105x105 פיקסלים || קונרד פון הצנדורף || 1906 || 1911
|-
| 105x105 פיקסלים || בלזיוס פון שמואה || 1911 || 1912
|-
| 105x105 פיקסלים || קונרד פון הצנדורף || 1912 || 1917
|-
| 105x105 פיקסלים || ארתור ארץ פון שטראוסנבורג || 1917 || 1918
|-
|}

==לקריאה נוספת==
*Lackey, Scott W. The Rebirth of the Habsburg Army: Friedrich Beck and the Rise of the General Staff. Greenwood Press, 1995.
* Rothenberg, Gunther E. The Army of Francis Joseph. Purdue University Press, 1998.
*Sondhaus, Lawrence. Franz Conrad Von Hötzendorf: Architect of the Apocalypse. Humanities Press, 2000.
קטגוריה:האימפריה האוסטרו-הונגרית: צבא וביטחון
אנדרי פישהוף

אנדרי פישהוף (נולד ב-1940) הוא משורר ומתרגם ישראלי. שיריו פורסמו בעיתונים ספרותיים שונים ברומניה ובישראל. תירגומיו מפורסמים בכתבי עת ובאנתולוגיות בארץ ובעולם<ref></ref>.

זכה בפרס אגודת הסופרים הרומנית על תרגומיו (1974)<ref></ref> ובארץ בפרס גרופר לכתיבה בלועזית.

== ביוגרפיה ==
אנדרי פישהוף נולד ברומניה ועלה לארץ ב-1976. סיים תואר שני בפיזיקה תעשייתית מטעם האוניברסיטה של קלוז' ברומניה<ref></ref>.

עבד בתחום של ניהול האיכות במפעלים. במקביל שימש כמרצה בטכניון ובמכללת בראודה בתחום ניהול האיכות.

כתב ברומנית ובעברית ותרגם ספרים בין שתי השפות.

מרצה ומייעץ בתחום הפיזיקה התעשייתית במכון התקנים ובכמה מפעלים<ref></ref>.

מתגורר בקריית מוצקין. נשוי, אב לשניים וסבא לשישה.

== ספריו ==
* Dialog imaginar (Ierusalim: Cericover Editori, 1978)
* Uitarea de sine (Tel Aviv: A. Fischof, 1983)
* כאב לבן (תל אביב: עקד, 1991)
* ריקוד המלים (תל אביב: עקד, 1993)
* שיבת הזמן: שירים (בני ברק: הקיבוץ המאוחד, 1997)
* Atingerea umbrei: poeme (Târgu Mures: Arhipelag, 2000)
* כמעט: שירים (בני ברק: הקיבוץ המאוחד, 2002)
* Prefăcuta linişte: poeme alese (Bucureşti: Hasefer, 2003)
* אבק סוסי הבר: שירים (חיפה: אוניקס, 2006)
* דממה לארבע ידיים: שירים (תל אביב: ספרי עתון 77, תשע"א 2010)

== תרגומיו ==
* חורף ירוק: מבחר מן השירה הישראלית בשפה הרומנית (תל אביב: התאחדות אגודת הסופרים במדינת ישראל, תשנ"ה 1995)
* Trei poete din nord / Rahel Asherov, Irit Weissman, Sara Halfon (Petah Tikva: Cercul Cultural Petah Tikva, 1997)
* קסם לבן / לויזה קרול (תל אביב: חלונות, תשנ"ז 1997)
* חיוך אבוד: (שירים) / שאול כרמל (תל אביב: הדר, תשס"ג 2002)
* Among hollows and stars / Martha Izsák (Cluj: Napoca Star, 2003)

== לקריאה נוספת ==
* אנדרי פישהוף, מאזנים, ע"ד, מספר 6, אדר ב' תש"ס, מרץ 2000, עמוד 50
* אנדרי פישהוף, מַהְלֶר, אָבָק סוּסֵי הַבַּר, מאזניים, אפריל 2009, עמוד 41

== קישורים חיצוניים ==
* 
* משה גרנות, [https://library.osu.edu/projects/hebrew-lexicon/99995-files/99995019/99995019-2011/99995019-353-11.pdf באוטובוס הגורל], עתון 77, גיליון 353 (אפריל 2011), עמ' 11
* 
* [https://www.google.co.il/search?tbo=p&tbm=bks&q=inauthor:%22אנדרי+פישהוף%22 אנדרי פישהוף] באתר גוגל ספרים
* אדלינה קליין, [https://www.news1.co.il/Archive/0014-D-55935-00.html דממה לארבע ידיים], News1 מחלקה ראשונה, 20 בינואר 2011
* משה גרנות, [https://saritshatz.com/images/PDFs/ayen_erech_shira6.pdf במכולת הזמן], עין ערך שירה, מאי 2007
* אנדרי פישהוף, [https://www.slideserve.com/tobit/3924717 מערכת ניהול האיכות בעידן מיקור חוץ משולב], 4 בספטמבר 2014
* 
* [https://www.linkedin.com/in/andrei-fischof-b085224/?originalSubdomain=il אנדרי פישהוף] באתר לינקדאין

== הערות שוליים ==

קטגוריה:ישראלים ילידי רומניה
קטגוריה:משוררים ישראלים
קטגוריה:משוררים רומנים
קטגוריה:מתרגמים
קטגוריה:ישראלים שנולדו ב-1940
גימנסיה אפרים קציר

גימנסיה ע"ש אפרים קציר היא בית ספר תיכון, שהוקם בחולון, ושוכן בשכונת קריית רבין.

== פעילות ==
בבית הספר פועלות שכבות לימוד החל משלב חטיבת הביניים כיתות ז'-ט' וכן חטיבה עליונה כיתות י'-י"ב. הגימנסיה מאפשרת מסלולי לימוד מגוונים ביניהם:

בית הספר פועל בתכונת שש שנתית, כאשר בין ערכיו ומטרותיו של בית הספר הוא קידום הישגי התלמיד במגוון מסלולי ומקצועות לימוד, מתן מענה לצרכים הרגשיים של התלמיד, הטמעת תחומים ערכיים וחברתיים, ופיתוח דמות בוגר.<ref></ref>

הגימנסיה מפעילה שלושה מסלולי לימוד הכוללים:
* מסלול מדעי (הכולל את מגמות הכימיה, פיזיקה, ביולוגיה וערבית).
* המסלול העיוני (הכולל את מגמות: חינוך-גופני, תיאטרון, אומנות ומדעי החברה).
* המסלול הטכנולוגי ( הכולל את מגמות הנדסת תוכנה, תקשורת וניהול עסקי, הנדסת מערכות ורובוטיקה.
* אגף שח"ר (כיתות מב"ר ואומ"ץ).

בגימנסיה פועלת נבחרת הרובוטיקה SYNCMORE. הקבוצה זכתה בתחרויות רבות בארץ ובעולם ביניהם מקום שני בתחרות רובוטיקה בינלאומית, בקטגוריית תכנות הרובוט בארקנסו שבארצות הברית 2019,<ref></ref> ב-2022 זכתה הקבוצה באליפות הארצית בתחרות ה-FLL,<ref></ref> עוד ב-2022 זכתה הקבוצה מקום השני בפרס ערכי הליבה, ופרס מעוררת ההשראה בתחרות הבינלאומית לרובוטיקה ביוסטון, טקסס.<ref></ref>

קבוצת הספורט של הגימנסיה, נבחרת הכדוריד, המורכבת מתלמידי מגמת החינוך הגופני, זכתה בתחרויות, אליפויות ופרסים רבים. עד 2023 מחזיקה הנבחרת בכ-10 גביעים של משחקי הגמר של אליפות התיכוניים בכדוריד. ב-2018 נבחרת הכדוריד של גימנסיה קציר מחולון, זכתה באליפות העולם לבתי ספר, אשר התקיימה בדוחא בירת קטאר.

== קישורים חיצוניים ==
* 
הסמל הקודם של הגימנסיה

== הערות שוליים ==

קטגוריה:חולון: בתי ספר
קטגוריה:חולון: תיכונים
קטגוריה:בתי ספר תיכוניים בישראל
קטגוריה:הנצחת אפרים קציר
שמואל צור

שמואל צור (נולד ב-1943) הוא האפוטרופוס הכללי לשעבר ושופט בית הדין הארצי לעבודה בדימוס.

==ביוגרפיה==
נולד בשנת 1943 בארץ ישראל. בשנת 1961 סיים לימודיו ב שליד בית הספר הריאלי בחיפה, ובשנים 1961–1965 שירת בצה"ל. בשנת 1970 סיים לימודי משפטים באוניברסיטה העברית ובשנת 1971 הוסמך כעורך דין.

בשנים 1971–1977 עבד כעורך דין, תחילה כשכיר במשרד פרטי ולאחר מכן בקרן קיימת לישראל. בשנים 1977–1980 כיהן כיועץ משפטי לנציבות שירות המדינה. בשנים 1980–1985 כיהן כסגן מנהל מחלקת הבג"צים בפרקליטות המדינה.

בשנים 1985–1994 כיהן כשופט שלום, בתפקיד רשם בבית המשפט העליון. בשנת 1994 שב למשרד המשפטים ושימש כאפוטרופוס הכללי. עד שנת 2001. בינואר 2002 מונה לשופט בבית הדין הארצי לעבודה, וכיהן בתפקיד עד פרישתו לגמלאות ב-3 באפריל 2012.

כשופט, פסק בין היתר בשנת 2008 בהליך בו גיבש מבחנים לזיהוי המעסיק האמיתי של עובדי קבלן כוח אדם ותצורות העסקה משולשות. פסק דין שכתב בשנת 2007 התווה כללים להחלטות של מעסיקים בכל הנוגע להעברת עובדים בין תפקידים באופן חד-צדדי.

בפסק דין משנת 2009, קבע כי גם נבחר ציבור שקיבל את שכרו באיחור זכאי לפיצוי בגין הלנת שכר. בשנת 2009 בפסק דין אשר קבע כי קופות החולים חייבות לשקול בקשות מבוטחים לטיפול חריג, גם אם אינו מציל חיים, הציג דעת מיעוט ובה טען כי בית הדין לא צריך לעצב מיוזמתו 'נוהל עבודה' לוועדת הקופה.

פסק דינו האחרון משנת 2012 קבע כי יש להוציא רבני שכונות לפנסיה בגיל 67 כמו יתר עובדי המגזר הציבורי.

לאחר פרישתו הוא משמש כמגשר וכבורר במסגרת המשכן לבוררות ולפתרון סכסוכים. בין היתר ערך בוררות בין בנק מזרחי טפחות לעובדיו, בו קבע כי הבנק ישלם לעובדים 15 מיליון ש"ח בגין דמי הבראה. הוא מוביל את בית הדין הפנימי של הסתדרות המורים.

בשנת 2017 פרסם ספר ילדים, 'המגרות של סבא', בהוצאת טפר, עם איורים של דני קרמן.

==קישורים חיצוניים==
* 

==הערות שוליים==

קטגוריה:שופטי בית הדין הארצי לעבודה
קטגוריה:עובדי פרקליטות המדינה
קטגוריה:האפוטרופוסים הכלליים
קטגוריה:עובדי נציבות שירות המדינה
קטגוריה:בוגרי הפנימייה הצבאית לפיקוד חיפה
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1943
תסמונת ריקון קיבה

תסמונת ריקון קיבה או ריקון קיבה מהיר (באנגלית: Gastric dumping syndrome או Rapid gastric emptying) מתרחשת כאשר מזון, במיוחד סוכר, עובר מהר מדי מהקיבה לתריסריון – שהוא החלק הראשון של המעי הדק – במערכת העיכול העליונה.

== תיאור כללי ==
במקרה של התסמונת, הקיבה אינה מסוגלת למלא את תפקיד האחסון שלה בגלל המום (למשל כריתת קיבה), והמזון חודר לפתע לתריסריון וזו הסיבה שנפיחות והקאות עלולות להופיע כתסמינים מוקדמים לאחר האכילה. התסמונת מופיעה 10–20 דקות לאחר הארוחה. התופעה שנקראת "ריקון מוקדם" שכיחה יותר מ"ריקון מאוחר", המתרחש 90–120 דקות לאחר הארוחה. אם הצרכים התזונתיים של האדם אינם מסופקים כראוי, תת-תזונה עלולה להופיע. בנוסף לירידה במשקל, זה יכול להוביל גם לפגיעה בתפקודם של איברים מסוימים: תאי הדופן הפנימי של המעי עלולים להתנוון, והפרעות עיכול וספיגה עלולות להתרחש.

== סימנים ותסמינים ==
התסמינים של ריקון קיבה מוקדם ומאוחר שונים ומשתנים מאדם לאדם.

תסמינים של ריקון קיבה מוקדם עשויים לכלול:
* בחילה
* הקאה
* כאבי בטן והתכווצויות
* שלשול
* תחושת שובע או נפיחות בחוסר נוחות לאחר ארוחה
* הזעה
* חולשה
* סחרחורת
* הסמקה, או הסמקה של הפנים או על העור
* דופק מהיר או לא סדיר
התסמינים של תסמונת ריקון קיבה מאוחר עשויים לכלול:
* היפוגליקמיה
* שטיפה

כ-75% מהאנשים עם תסמונת ריקון קיבה מדווחים על תסמינים של תסמונת ריקון קיבה מוקדם וכ-25% מדווחים על תסמינים של תסמונת ריקון קיבה מאוחר. לחלק מהאנשים יש תסמינים של שני סוגי תסמונת ריקון הקיבה.

== תזונה ==
על החולה:
* לאכול רק כמויות קטנות, לאט ומדי פעם.
* לשתות בין הארוחות ולא במהלכן.
* להימנע מאכילת מזונות חריפים במיוחד.
* לצרוך מעט פחמימות אך כמות משמעותית של חלבון.

== טיפול תרופתי ==
* התגובה לטיפול התרופתי בדרך כלל אינה מספקת.
* תרופות אנטיכולינרגיות או גואר גאם עשויות להיות יעילות. (תרופות אנטיכולינרגיות הן תרופות החוסמות ומעכבות את פעילותו של הנוירוטרנסמיטר אצטילכולין (ACh) בסינפסות של מערכת העצבים המרכזית ומערכת העצבים ההיקפית כאחד).
==קישורים חיצוניים==
* 

ריקון קיבה
קטגוריה:מחלות מערכת העיכול
יהושע בר און

יהושע (שוקה) בר-און (31 במאי 1949 – 24 באוגוסט 1977) היה קצין שריון בצה"ל בדרגת סגן אלוף. על מעשיו כמפקד פלוגה ח' בגדוד 409 של חטיבה 600 במלחמת יום הכיפורים עוטר בעיטור המופת.

== ביוגרפיה ==
בר-און נולד ב-31 במאי 1949 בנהלל לחיה ולאורי בר-און. גדל במושב אורות ולמד בבית הספר היסודי "מבואות" שבבאר טוביה. התחנך במחזור י"ג של הפנימייה הצבאית לפיקוד שליד בית הספר הריאלי בחיפה. באוגוסט 1967 התגייס לצה"ל ולאחר קורס מפקדי טנקים וקורס קציני שריון שובץ כמפקד מחלקה בקורס מפקדי טנקים. בשנת 1972 סיים את שירותו הסדיר בתפקיד מפקד פלוגת טנקים.

לאחר שחרורו החל ללמוד גאולוגיה באוניברסיטה העברית בירושלים.

עם פרוץ מלחמת יום הכיפורים התייצב בר-און בשדה תימן וחבר לחטיבה 600. בר-און שימש כמ"פ ח' בגדוד 409. ב-9 באוקטובר נפגע הטנק עליו פיקד מטיל נגד טנקים, ובר-און נפגע. על אף פגיעתו חזר אל הטנק, פינה את אנשי הצוות ולאחר מכן חבר לטנק אחר והמשיך לפקד על הפלוגה. ב-18 באוקטובר, במהלך קרב החווה הסינית, נפגעו ארבעה מטנקי הפלוגה. בר-און ארגן את חילוץ הטנקים, וכאשר נודע לו שאחד החיילים נעדר רץ אל תוך שדה מוקשים על מנת לחלצו. על מעשים אלו הוענק לו לאחר המלחמה עיטור המופת.

באפריל 1974 שוחרר בר-און משירות מילואים וחזר ללימודים. בסוף שנת 1976 השתתף בקורס מפקדי גדודים וחזר לשרת בקבע כמפקד גדוד.

ב-24 באוגוסט 1977 נהרג בר-און בתאונת דרכים בכביש נח"ל ים-רפידים. הוא הובא למנוחות בבית הקברות הצבאי בבאר טוביה.

== קישורים חיצוניים ==
* 

== הערות שוליים ==

קטגוריה:מעוטרי עיטור המופת במלחמת יום הכיפורים
קטגוריה:בוגרי הפנימייה הצבאית לפיקוד חיפה
קטגוריה:חללי צה"ל
קטגוריה:ישראלים שנולדו ב-1949
קטגוריה:ישראלים שנפטרו ב-1977
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
Strangers (שיר של קניה גרייס)

"Strangers" הוא שיר של הזמרת-יוצרת והמפיקה קניה גרייס, שיצא כסינגל הבכורה שלה ב-1 בספטמבר 2023 דרך מייג'ור רקורדינגס, חברת תקליטים בבעלות וורנר רקורדס.<ref></ref><ref name="PP"></ref> השיר מגיע לאחר הסינגל הוויראלי שלה משנת 2023 "Meteor".<ref name="PP"/>

==מיקומי שיא==

== קישורים חיצוניים ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירי זהב בקנדה
קטגוריה:סינגלים בהוצאת וורנר רקורדס